kardosdrur/scandi-wiki huggingface dataset:
Agnes Schmitto

Agnes Friis Schmitto (14. december 1875 i Hammel Sogn – 24. januar 1953 i København) var en dansk dyreværnsforkæmper, som virkede for Foreningen til værn for værgeløse dyr, i dag Dyreværnet, som formand 1918 til 1924. Hun udvirkede at foreningen kunne åbne et internat med plads til ca. 100 dyr på Peter Bangsvej. Fra 1929 til 1949 var hun formand for Dyreværnsforeningen Svalen.

I dag er fru Schmitto nok primært kendt på grund af Poul Henningsens sang Ølhunden glammer fra 1929, hvor Osvald Helmuth sang om "Fru Agnes Schmitto, som beskytter den mindste moskito".

Kilder 
 http://www.lokalarkiver.dk/arkivdag/2001/text/dyr.htm 
 
 http://www.kvinfo.dk/side/597/bio/1205/origin/170/

Personer fra Danmark
Gammeltorv (København)

Gammeltorv er det ældste torv i København midt i Middelalderbyen. Ved siden af Gammeltorv ligger Nytorv, og de udgør et stop i Strøgets forløb.

København begyndte som en landsby på en lille bakke mellem det nuværende Gammeltorv og Rådhuspladsen med Vestergade som den vigtigste færdselsåre. Man mærker stadig, at Gammeltorv skråner. Området var sumpet, og de, der boede ved nutidens Strædet, hvor kystlinien gik, måtte anlægge diger rundt om huse og brønde, da der ellers trængte saltvand ind. Lidt vest for Gammeltorv, omtrent under den nuværende Exalon Bar, lå Sankt Clemens Kirke.

Gammeltorv formodes at være grundlagt i begyndelsen af 13. århundrede som et led i Absalons byudvidelse.

Tidligere foregik retsmøder (Byting) under åben himmel på Gammeltorv ledet af byfogeden.
Det var det på Gammeltorv, at kriminelle fik eksekveret deres dødsstraf i form af halshugning eller brænding på bålet, mens hængning foregik uden for Vesterport, hvor galgen stod.
Det varede til Christian d. 4 besluttede at modernisere rådhuset og rydde bebyggelserne i området bag og omkring rådhuset, hvor blandt andet stadens avlsgård lå, og anlægge et nyt torv, Nytorv.

Rådhuset brændte ned både under Københavns brand i 1728 og Københavns brand i 1795. Arkitekten C.F Hansen fik til opgave at bygge et nyt råd- og domhus på Nytorv, dér hvor vajsenhuset havde stået. Kronprinsen, den senere Frederik d. 6, lagde den første sten den 28. september 1805, og i 1808 stod bygningen klar. Det var den nyklassicistiske bygning, som i dag fungerer som Københavns byret.

I 1749 rejste Københavns Magistrat et ottekantet ærestempel for at fejre den oldenborgske kongeslægts 300-års jubilæum. Templet er gengivet på et stik af Jonas Haas.

Ved den sidste renovering af Gammeltorv og Nytorv (1992) ved stadsarkitekt Otto Käszner blev rådhuset fra Christian 4.s tid markeret med lys granit i brolægningen og skafottet markeret med en forhøjning.

På Gammeltorv er der en række prominente bygninger som tidligere bankhovedsæder og Caritasspringvandet.

Ludvig Holberg boede på hjørnet af Nygade og beskrev i et latinsk epigram sin bolig mellem Gammeltorv og Nytorv: "Det ene Gammeltorv, med gammel kunst fortrolig – slagsmål og tyveri og svig og drik og spil. – Nytorv det andet, der har skafottet man placeret – midt imellem begge har Justitia sit bo. – Så mellem galgenpak og galgen ugenert jeg bor, Gud hjælpe mig mod begge to!"  De sidst henrettede 7. december 1758 på Gammeltorv var falskmøntneren Frederik Hammond og hans medhjælper.

Referencer

Eksterne henvisninger 

Gader i Indre By (København)
Torve og pladser i København
Caffè Ritazza

Caffè Ritazza er en international kæde af kaffebarer, med kaffebarer i et stort antal lande i hele verden. Caffè Ritazza har især specialiseret sig i at drive kaffebarer på trafikknudepunkter som stationer, banegårde, lufthavne, busterminaler m.m., samt på universiteter og hospitaler og i mindre omfang i indkøbscentre og på gågade-områder. I UK driver Caffè Ritazza også et antal kaffebarer ved motorveje. 

En del af kaffebarerne drives af Select Service Partner. Caffè Ritazza er ejet af Compass Group.

I Danmark 
I Danmark var Caffè Ritazza kaffebarer følgende steder:
 Københavns Hovedbanegård
 Københavns Lufthavn
 På Strøget i København ved Magasin du Nord
Alle er dog i lukket i Danmark.

Se også 
 Kaffebar- og cafékæder

Caféer i Storbritannien
Kaffevirksomheder
Hermann Koch

Hermann Koch (16. maj 1878 i København – 27. november 1941 smst) var præst ved Holmens Kirke og var i 1910 medstifter af Ensomme Gamles Værn.

Ekstern kilde 

Præster fra Danmark
Personer fra København
Hermann
Loose Change

Loose Change er en dokumentarfilm der tager udgangspunkt i den ide, at terrorangrebet 11. september 2001 ikke nødvendigvis var planlagt af Osama Bin Laden.

Filmen opsummerer på cirka 80 minutter de forskellige anklager imod den officielle forklaring.

Loose Change kan ses på Youtube og Google Video.

Konspirationsteorier
Dokumentarfilm om Terrorangrebet 11. september 2001
Google Video

Google Video var websted, hvor man kunne se og uploade videoer. Tjenesten konkurrerede tidligere med YouTube. Tjenesten blev nedlagt i 2012.

Referencer 

Video
CSS (flertydig)

CSS, henviser til forskellige artikler:
 CSS (band) – popband
 Center for Sundhed og Samfund – En del af Københavns Universitet beliggende på det tidligere Kommunehospital.
 Cascading Style Sheets – Kodesprog til styring og formatering af layout på hjemmesider.
 Counter Strike Source – First-person shooter spil.
 CSS (missil) – CSS er en NATO-kode for kinesisk jord til jord missil.
 Copenhagen Suborbitals Support (CSS) – den officielle støtteforening for Copenhagen Suborbitals.
 Caribbean SuperStation – radiostation der sender fra Trinidad til bl.a. Barbados, St. Lucia, St. Kitts og Antigua
DS484

DS484 er en dansk standard for informationssikkerhed, som løbende bliver opdateret.

Sidst reviderede standard har betegnelsen DS484:2005, som er opbygget på grundlag af den internationale standard ISO , ISO 27001. Begge standarder er baseret på ISO 17799 og anerkendes af British Standard BS7799.

Folketinget besluttede i 2004 at indføre åbne standarder i alle statslige institutioner, her var sikkerhedsreglementet DS484 med i pakken. 

Inden 1. januar 2008 skal standarden være indført i alle dele af staten. Regeringen har nu (primo 2010) besluttet, at de statslige institutioner også kan anvende den internationale standard, ISO 27001, i stedet for den nuværende sikkerhedsstandard, DS 484. Skiftet til ISO 27001 skal senest gennemføres, når revisionen af ISO 27001 er færdig, formentlig i 2013.

Det er ikke pålagt de danske kommuner at anvende standard DS484, men flere kommuner anvender den og andre påtænker at implementere standarden.

Ekstern henvisning 
 ISO 27001

It-sikkerhed
Standarder
Bordings Friskole

Bordings Friskole er en friskole i København med cirka 450 elever. Skolen har to spor og går fra børnehaveklasse til 9. klasse. Den har tidligere også haft en 10. klasse.

Det er en Grundtvig-Koldsk skole, som er forældrestyret, og skolens nuværende leder er Torsten Bo Kristensen fra Fyn.

Frede og Sigrid Bording åbnede skolen på Dalgas Boulevard i København den 5. april 1945.
I 1964 blev lokalerne for små, og skolen flyttede til Kochsvej i lejede lokaler. Efter 10 år købte skolen de nuværende lokaler på Øster Søgade, der tidligere husede Komtesse Moltkes Latin- og realskole.

Eksterne henvisning
 Skolens hjemmeside

Friskoler i Danmark
Østerbro
Uddannelsesinstitutioner i København
CIO (flertydig)

CIO, akronymet henviser til forskellige artikler:

 Chief Information Officer – betegnelse for en som arbejder med it-strategi og lederskab i en organisation.
 Central Intelligence Organization – hemmeligt politi i Zimbabwe.
 Chief Investment Officer – betegnelse for en investeringschef i en organisation.
Trail of Life Decayed

Trail of Life Decayed er en demo fra det melodiske dødsmetalband Dark Tranquillity som blev udgivet i 1991 i ca. 800 oplag. Demoen var genudgivet i 1992 som en EP bare med et andet cover.

Spor 
 "Midwinter (intro)" – 0:56
 "Beyond Enlightenment" – 4:49
 "Vernal Awakening" – 5:22
 "Void of Tranquillity" – 7:36

Musikere 
 Anders Fridén – Vokal
 Mikael Stanne – Guitar
 Niklas Sundin – Guitar
 Martin Henriksson – Bas
 Anders Jivarp – Trommer

Eksterne henvisninger 
 

Metalalbum
Dark Tranquillity-album
Claus Bryld

Claus Bryld (født 29. maj 1940) er en dansk professor i historie og tidligere venstrefløjspolitiker.

Familie 
Han er søn af landsretssagfører Børge Michael Bering Bryld (15/8- 1908 – 30/8-1958), leder af det juridiske råd under DNSAP fra november 1940, og Alice Elisabeth Sidney Møller

Han blev i 1961 gift med Tine Bryld, datter af Erik Worm Begtrup og Bodil Holm, men skilt fra hende i 1969. Hans andet ægteskab er med den klassiske filolog Clara Elisabet (kaldet Clarissa), født Larsen, datter af Andreas Larsen fra Herlufsholm; hun var lektor ved Voksenuddannelsescenter Frederiksberg.

Uddannelse 
Bryld blev mag.art. i historie 1969 og dr.phil. 1993. Han var lektor ved RUC 1973-95 og har været professor samme sted fra 1995.

Bryld var i 1960-67 medlem af SF, aktiv i Atomkampagnen (1960-64) og i Studentersamfundet (1960-65) hvor han i 1962-64 var bestyrelsesmedlem. I 1961 var han medstifter af SF's studenterorganisation, Socialistiske Studenter, og i 1962-63 formand for denne. Han var delegeret ved flere SF kongresser – senest i december 1967. Da SF efter denne kongres blev sprængt, fulgte Bryld med over i VS, hvor han blev indtil 1972. I 1969-71 var han medlem af VS' hovedbestyrelse og i 2. halvår af 1970 medlem af partiets forretningsudvalg. Efter at have været ude et par år, meldte han sig i 1975 atter ind og blev i partiet indtil 1979. Han var i 1970 medstifter af leninistfraktionen i VS, hvor han fortsatte til 1972.

I 1967-71 var Bryld dansk redaktør på Zenith, Nordisk socialistisk tidsskrift, og han producerede også stof til bl.a. Studenterbladet, Politisk Revy og SF Bladet.

Videnskabelige værker 
I dag koncentrerer han sig om sit arbejde som professor i moderne historie på RUC. Han er forfatter til en række bøger: 
 Den demokratiske socialismes gennembrudsår 1884-1916 (1992)
 Hvilken befrielse. Fortælling fra en opvækst i nazismens og retsopgørets skygge (1995)
 Besættelsestiden som kollektiv erindring (1998, med Anette Warring) 
 Kampen om historien, essays om brug og misbrug af historien (2001)

Eksterne henvisninger 
 
 Roskilde Universitet
 

Historikere fra Danmark
Ansatte ved Roskilde Universitet
Politikere fra VS
Faglitterære forfattere fra Danmark
Politikere fra SF
Marxister fra Danmark
Personer i Kraks Blå Bog
Dansksprogede forfattere fra Danmark
A Moonclad Reflection

A Moonclad Reflection var den anden demo fra det melodiske dødsmetalband Dark Tranquillity der blev udgivet i 1992. Man kan også finde disse sange på deres demosamling ved navn Tranquillity (1993). Efter tolv år på deres live og opsamlingsalbum Exposures - In Retrospect And Denial havde bandet genudgivet de to sange med bedre kvalitet sammen med numrene fra Trail of Life Decayed demoen og nogle gamle uudgivet numre.

Numre 
 "Unfurled by Dawn" – 7:24
 "Yesterworld" – 7:56

Eksterne henvisninger 
 

Album fra 1992
Dark Tranquillity-album
Center for Sundhed og Samfund

Center for Sundhed og Samfund, ofte forkortet til CSS, er en del af Københavns Universitet. Centeret udgøres primært af det tidligere Kommunehospital, der ligger mellem Botanisk Have og Søerne i København. I Københavns Universitets organisation dækker CSS over hele Det Samfundsvidenskabelige Fakultet, der med overtagelsen af Kommunehospitalet i 2005 samledes efter at have været spredt over flere adresser i Indre By. Også flere dele af Det Sundhedsvidenskabelige Fakultet hører under CSS, hvilket derfor berettiger navnet, hvor sundheds- og samfundsforskning samles. Institut for Psykologi, der hører under Det Samfundsvidenskabelige Fakultet, er beliggende i CSS sammen med Institut for Folkesundhedsvidenskab og Copenhagen School of Global Health. Dertil tælles uddannelserne i Antropologi, Sociologi, Folkesundhedsvidenskab, Statskundskab, Økonomi og Kognitions- og datavidenskab, samt kandidatuddannelserne i Sikkerheds- og risikoledelse, Global udvikling og Social datavidenskab.

CSS indgår som en del af Københavns Universitets City Campus.

CSS er placeret i Øster Farimagsgade i Københavns Indre By, tæt på Israels Plads og Nørreport Station.

Noter

Referencer 

Indre By (København)
Københavns Universitet
Michael Christiansen

Michael Christiansen (født 5. juni 1945) er en dansk jurist og tidligere embedsmand, der frem til 2019 var bestyrelsesformand for DR. Han blev udnævnt til Storkorsridder af Dannebrogordenen den 16. april 2015 og er også tildelt Dannebrogordenens Hæderstegn.

Michael Christiansen er cand.jur. fra Københavns Universitet i 1970 og blev derefter ansat som sekretær i Justitsministeriet. I 1973 blev han retsassessor i Silkeborg, men vendte allerede året efter tilbage til Justitsministeriet, først gang som fuldmægtig og fra 1978 som konsulent. Han blev afdelingschef i Justitsministeriet 1986 og departementschef i Forsvarsministeriet 1988. I 1992 forlod han rollen som embedsmand til fordel for jobbet som direktør for Det Kongelige Teater. Her var han til 2008.

Fra 2008 har han været formand for bestyrelserne for DR, Schmidt Hammer Lassen Architects og Dansk Retursystem, og siden 2010 tillige bestyrelsesformand for Jazzhus Montmartre, efter mediemanden og iværksætteren Rune Bech tog initiativ til genåbningen af det legendariske jazzhus.

Kilder 
 DR får tidligere teaterchef som formand DR.dk 4. november 2008

Jurister fra Danmark
Storkors af Dannebrog
Det Kongelige Teaters direktører
Personer i Kraks Blå Bog
Departementschefer i Forsvarsministeriet
Medlemmer af DRs bestyrelse (tidligere Radiorådet)
Eniro

Eniro (fra esperanto: eniro, ’indgang’) er en svensk børsnoteret medievirksomhed med hovedkontor i Stockholm. Siden 2000 har virksomheden været noteret på Nasdaq OMX. Eniro driver lokale datterselskaber i Sverige, Norge, Finland og Danmark. 

I Danmark drives internet-søgetjenesterne Krak og De Gule Sider.

Bestyrelsesformand er Anders Hugosson og virksomhedens administrerende direktør er Hosni Teque-Omeirat.

Historie

Eniros historie starter i 1996 i Sverige med lanceringen Gula Sidorna på internettet. Kataloget blev udvidet med blandt andet søgemuligheder i både de gule og de daværende lyserøde sider, samt links til kort. En helt ny internetplatform blev bygget i 1999.

I juli 2000 blev Eniro stiftet, da flere virksomheder med lignende aktiviteter inden for den daværende Telia-koncern blev samlet til moderselskabet Eniro AB. Den 10. oktober 2000 blev Eniro AB noteret på Stockholms Fondsbørs O-liste.

I 2002 købte Eniro Direktas nummeroplysningsvirksomhed i Tampere, Finland.

2003 købte Eniro firmaet Respons AB, som drev den svenske nummeroplysning 118 118 og dannede det nye Sverige Voice. Eniro købte desuden flere nummeroplysningstjenester i Finland.

Eniro indgik et samarbejde med Google, som indebar at Eniros websøg blev baseret på Googles søgeteknologi og indeksering og i 2003 lanceredes den nye kombinerede søgetjeneste Eniro.se. 

I 2004 købte Eniro firmaet Gula Tidninger AB og tjenesten gulatidningen.se, der blev omdannet til Eniro Köp & Sälj, som derefter blev en del af eniro.se.

Eniro besluttede i 2004, at lancere "Eniro Telefonbøger" i 33 forskellige handelsområder i Finland. Eniro Finland havde tidligere udgivet regionale telefonbøger i Helsinki- og Tampere-regionerne. Eniro Danmark udgav tidligere Kraks Kortbøger, samt et stort udvalg af telefonbøger, hvor de mest kendte var Den Røde Lokalbog og Mostrup Vejviser

1. juli 2007 købte man Kraks Forlag A/S, som blev grundlagt i 1770 af agent Hans Holck og overtaget i 1862 af Thorvald Krak, der var stadskonduktør i København fra 1858-1898. Hans søn, Ove Krak, grundlagde i 1910 Kraks Blå Bog, som Eniro solgte til Gads Forlag i 2007.

I dag er Eniro et nordisk techselskab, som har søgetjenester, som aggregerer, filtrerer og præsenterer information.  Selskabet er aktivt i Sverige, Norge, Danmark og Finland gennem de lokale sider eniro.se, gulesider.no, krak.dk samt degulesider.dk

I 2022 udnævnte Enirogroup AB bestyrelsesmedlem Hosni Teque-Omeirat til CEO og koncernchef for Enirogroup AB. Hosni Teque-Omeirat var tidligere CEO og koncernchef for SpectrumOne AB (publ), som er Eniros hovedejer.

CEO Eniro AB:

 Lars Guldstrand 2000–2003
 Lars Berg (tillförordnad) 2003–2004
 Tomas Franzén 2004–2008
 Jesper Kärrbrink 2008–2010
 Johan Lindgren 2010–augusti 2014
 Stefan Kercza 2014–2016 
 Örjan Frid 2016–2019
 Magdalena Bonde 2019–2021
 Robert Puskaric 2021-2022
 Hosni Teque-Omeirat 2022-

Ekstern henvisning
Eniro-koncernens hjemmeside

 
Søgemaskiner
Virksomheder i Stockholm
Etableret i 2000
Michael Schønwandt

Michael Schønwandt (født 10. september 1953 på Frederiksberg) er en dansk dirigent. Han var chefdirigent for Det Kongelige Kapel og musikchef ved Det Kongelige Teater i København fra 2000 til 2011.

Efter i nogle år at have læst musikvidenskab på Københavns Universitet studerede Schønwandt direktion i to år på Royal Academy of Music i England.

Med dirigentdebut i Tivoli (1977) har han været chefdirigent for Collegium Musicum (1981- ), 1.gæstedirigent ved La Monnaie Operaen i Bruxelles (1984-87) og i Nice (1987-1991) og for DR Radiosymfoniorkestret (1989-2000). 1992-1998 var han chefdirigent for Berliner Sinfonie Orchester.

Han har dirigeret en lang række af verdens førende symfoniorkestre som Wiener Philharmonikerne, Berliner Philharmonikerne, London Symphony Orchestra, Philharmonia Orchestra, Orchestre de la Suisse Romande og Concertgebouworkest i Amsterdam.
Han har dirigeret opera på Covent Garden operaen i London, Opéra de Paris, Wiener Staatsoper og i Berlin, Hamborg og Stuttgart. Fra 2008 er han 1. gæstedirigent for Stuttgarter Operaen.
 
1987 og 1988 dirigerede han ved Festspillene i Bayreuth.

Schønwandt har medvirket i en lang række pladeindspilninger. Blandt andre Poul Ruders' opera Tjenerindens fortælling (2000), den komplette indspilning af Carl Nielsens symfonier på CD og DVD og Richard Strauss opera Salome samt på DVD Richard Wagners Nibelungens Ring med Det Kongelige Kapel.

Fra 2010 til 2013 var Michael Schønwandt chefdirigent for den nederlandske radios Kamer Filharmonie med base i Hilversum.

Fra 2015 er Schønwandt chefdirigent for Opéra et Orchestre National de Montpellier i Frankrig.

I 1990 var han Årets Æreshåndværker. 2005 blev han Ridder af Dannebrog af 1. grad og 2011 Kommandør af Dannebrogsordenen. I 2022 modtog han Emil Holms Mindelegat i Koncerthuset i DR Byen.

Referencer

Eksterne henvisninger 
 

Dirigenter fra Danmark
Personer fra Frederiksberg
Kommandører af Dannebrog
Danskere i 1900-tallet
Danskere i 2000-tallet
Kongelige kapelmusici fra Danmark
Personer i Kraks Blå Bog
Vézelay

{{Infoboks verdensarvsområde
 |navn         = Sainte-Marie-Madeleine i Vézelay
 |billede      =Vézelay-Sainte-Marie-Madeleine-112-Westfassade-2008-gje.jpg
 |land         = 
 |billedtekst  = Vestfacaden af  Sainte-Marie-Madeleine i Vézelay
 |type         = Kultur
 |sted         = Vézelay
 |kriterie     = i, vi
 |ID           = 84
 |region       = Europa
 |indskrevet   = 1979
 |forlængelser = 
 |fare         = 
  | landkort    = Frankrig
  | label       = Vézelay
  | position    =
  | korttekst   = Sainte-Marie-Madeleine i Vézelay
  | landiso     =FR
}}
Vézelay er en fransk by i départementet Yonne i Bourgogne. Byen er mest kendt for et benediktinsk abbedi, som omfatter valfartskirken Sainte-Marie-Madeleine med relikvierne af Maria Magdalene. Byen har 492 indbyggere (1999).

 Pilgrimskirken La Madeleine 
Den benediktinske klosterkirke i Vézelay blev grundlagt i 9. århundrede. Kort efter kom kirken i besiddelse af Maria Magdalenas relikvier, og siden har den været et betydeligt valfartssted for pilgrimme. Relikvierne blev ifølge legenden bragt dertil fra Saint-Maximin-la-Sainte-Baume'' af munken Baudillon. I 1058 blev relikviernes ægthed bekræftet af paven

Den nuværende kirke blev opført mellem 1089 og 1206; de ældste dele er i romansk stil og de yngste i gotisk. Midterskibet er næsten 60 m langt, og dets proportioner giver kirken indtryk af lethed: hvælvingens usædvanlige højde, det gotiske kors elegance og det øvrige interiør. Kirkens elegante arkitektur understreges af de grå bånd, der pryder de massive buer i midterskibet.

Vézelay og Korstog 
I påsken 1146 holdt Bernhard af Clairvaux fra kirken en prædiken for bl.a. Ludvig 7. af Frankrig. Den blev startskuddet til det 2. korstog.

Richard 1. Løvehjerte og Filip 2. August af Frankrig mødtes her i 1190, inden de begav sig til det Hellige land på det 3. korstog.

Vézelay i dag 
Kirken Sainte-Marie-Madeleine og hele den bakke, som den ligger på, blev i 1979 udnævnt til en del af UNESCOs liste over verdens kulturarv.

Kilder og henvisninger 

Verdensarvsområder i Frankrig
Byer i Yonne
Follikelstimulerende hormon

Follikelstimulerende hormon (ofte forkortet FSH) er et hormon der produceres i hypofysen i hjernen. Hormonets funktion er at sende signal via blodet og ned til æggestokkene, som derefter starter produktionen af østrogen (eller til testiklerne i mænd, som starter produktion af androgen-bindende protein gennem sertoliceller). Dette sker ved ægløsningen i en kvindes menstruationscyklus.
 
Når der produceres tilstrækkelig østrogen, sendes det overskydende tilbage til hypofysen hvorved produktionen af FSH sænkes. Dette kaldes negativt feed back. Når der ikke produceres nok FSH bliver der intet sendt tilbage til hypofysen, hvilket medfører at produktionen af FSH stiger igen. 

Hormoner
Grøn var min barndoms dal (film)

Grøn var min barndoms dal (originaltitel How Green Was My Valley) er en amerikansk film fra 1941, instrueret af John Ford og baseret på roman af samme navn af Richard Llewellyn.

Selvom både filmkritikerne har store tanker om filmen, regnes den ikke for meget af Fords fans, hvilket kan skyldes, at den konkurrerede med Orson Welles' Citizen Kane (dansk titel Den store mand) samme år. Ifølge den amerikanske filmkritiker Andrew Sarris er Grøn var min barndoms dal den bedste film, der nogensinde har vundet en Oscar.

Eksterne henvisninger 
 

Dramafilm fra USA
Amerikanske film fra 1941
Film instrueret af John Ford
Oscar for bedste film
Paul Young (Sad Café)

Paul Young (17. juni 1947 – 15. juli 2000 af et slagtilfælde) var en engelsk sanger der, i samarbejde med Mike & the Mechanics, har indspillet sangen "Word of Mouth". Han har også sunget i Sad Cafe.

Sangere fra England
Personer fra Wythenshawe
Magten og æren (film)

Magten og æren (originaltitel The Fugitive) et er amerikansk-mexicansk drama fra 1947, instrueret af John Ford med Henry Fonda i hovedrollen. Filmen er baseret på den engelske forfatter Graham Greenes roman Magten og æren (originaltitel The Power and the Glory).

Handlingen 

En præst uden navn er på flugt i et latinamerikansk land, hvor religion er forbudt. En anden flygtning, en morderisk bandit kaldet "El Gringo" ankommer til byen. Han og en smuk indiansk kvinde går sammen om at hjælpe præsten med at flygte. Da præsten er kommet i sikkerhed, overtales han af en politistikker til at vende tilbage til byen, da han bliver bildt ind, at "El Gringo" ligger for døden og ønsker den sidste olie. Præsten bliver taget til fange og dømmes til døden, men han tilgiver stikkeren, der forrådte ham. Præstens død fører til stor sorg blandt indbyggerne og demonstrerer for myndighedrne, at man ikke kan udrydde religionen, så længe den eksisterer i folks hjerter og tanker.

Eksterne henvisninger 
 

Dramafilm fra USA
Film fra 1947
Film instrueret af John Ford
Dramafilm fra Mexico